Številka: 24200-20/2021/3

Datum: 9. 12. 2021

Na podlagi 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in [55/17](http://www.uradni-list.si/1/objava.jsp?sop=2017-01-2521)), prvega odstavka 69. člena Zakona o zasebnem varovanju (Uradni list RS, št. 17/11) in 3. člena Uredbe o obveznem organiziranju varovanja (Uradni list RS, št. 80/12) je Vlada Republike Slovenije na 106. redni seji dne 9. 12. 2021 pod točko 1.11 sprejela naslednji

S K L E P :

1. Vlada Republike Slovenije določa družbo Termoelektrarna Brestanica d. o. o.,   
   Cesta prvih borcev 18, 8280 Brestanica (v nadaljnjem besedilu: TEB d. o. o.), kot zavezanca za obvezno organiziranje varovanja.
2. Družba TEB d. o. o. vzpostavi in izvaja naslednje ukrepe varovanja v skladu s predpisi in standardi stroke na področju zasebnega varovanja:

* stalen nadzor varovanega območja prek video nadzornega sistema,
* stalen fizični nadzor varovanega območja,
* stalno vstopno in izstopno kontrolo zaposlenih,
* stalno vstopno in izstopno kontrolo obiskovalcev z ugotavljanjem istovetnosti in vodenjem evidence,
* izvedbo ukrepov po Zakonu o zasebnem varovanju (Uradni list RS, št. 17/11; v nadaljnjem besedilu: ZZasV-1) in ukrepov, ki so določeni s posebnimi predpisi, če je varovanje urejeno s temi predpisi in ti predpisi vsebujejo vsaj enakovredne postopke, naloge in varnostne ukrepe kot ZZasV-1, skladno z oceno stopnje tveganja in načrtom varovanja.

1. Družba TEB d. o. o. organizira varovanje ter pripravi in potrdi načrt varovanja v   
   12 mesecih od dneva sprejetja tega sklepa in o tem v 15 dneh od potrditve načrta varovanja obvesti Ministrstvo za infrastrukturo in Ministrstvo za notranje zadeve.

Mag. Janja Garvas Hočevar

vršilka dolžnosti generalnega sekretarja

Prejmejo:

* Termoelektrarna Brestanica d. o. o.
* Ministrstvo za infrastrukturo
* Ministrstvo za notranje zadeve
* Služba Vlade Republike Slovenije za zakonodajo
* Urad Vlade Republike Slovenije za komuniciranje